Document ID: 32005R0081

KOMISSION ASETUS (EY) N:o 81/2005,
annettu 19 päivänä tammikuuta 2005,
kolmansista maista tuotavan humalan mukana seuraavien todistusten ja yhteisön todistusten vastaavuudesta annetun asetuksen (ETY) N:o 3077/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71 (1) ja erityisesti sen 5 artiklan 2 kohdan,
sekä katsoo seuraavaa:
(1)
Komission asetuksessa (ETY) N:o 3077/78 (2) vahvistetaan kolmansien maiden osalta elimet, joilla on lupa myöntää kyseisistä maista tuotujen humalan ja humalasta valmistettujen tuotteiden mukana seuraavia todistuksia, jotka tunnustetaan asetuksen (ETY) N:o 1696/71 2 artiklassa säädettyä todistusta vastaaviksi.
(2)
Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi kyseisten uusien jäsenvaltioiden elimet eivät saa enää sisältyä asetuksen (ETY) N:o 3077/78 liitteessä olevaan luetteloon.
(3)
Asetus (ETY) N:o 3077/78 olisi tämän vuoksi muutettava vastaavasti.
(4)
Tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3077/78 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä tammikuuta 2005.

Labels: 17
5
3
6
18
15